**14.Vyhodnotenie práce výchovného poradenstva v šk. roku 2022/23**

Hlavné úlohy a činnosť výchovného poradcu v škole sú v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „zákon č. 245/2008 Z. z.“) , zákonom č. 390/2011 Z. z., ktorým sa mení a dopĺňa zákon č. 318/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov, ktorým sa menia a dopĺňajú niektoré zákony (ďalej len „zákon č. 317/2009 Z. z.“), s Dohovorom o právach dieťaťa, Deklaráciou ľudských práv a Listinou ľudských práv. Dôležitým dokumentom pri plnení úloh výchovného poradenstva je dokument Pedagogicko-organizačné pokyny MŠ SR na školský rok 2018/2019.

Osobitná pozornosť sa venuje približovaniu možností systému duálneho vzdelávania a prípravy v technických odboroch vzdelávania žiakom a ich rodičom.

Žiakom sa poskytujú informácie o dobrovoľníctve ako jednom zo spôsobov získavania a rozvoja nových zručností, kompetencií a skúseností, ktoré môžu prispieť k ich informovanému rozhodnutiu sa pre určité povolanie alebo k výberu ďalšieho študijného zamerania.

V rámci kariérového poradenstva sa používa aj materiál „Komunikačné postupy vhodné pre podporu rozhodovania v oblasti odborného vzdelávania, 2016“.

**Analýza činnosti VP v školskom roku 2022/2023**

Výchovná poradkyňa usmerňovala žiakov 9. ročníka pri výbere vhodného štúdia na strednej škole. V stanovenom termíne zaslala všetky prihlášky na stredné školy a zabezpečila žiakom ich ďalšie štúdium. Pri výbere vhodnej školy výchovná poradkyňa pomáhala žiakom pohovorom, zverejnením propagačných materiálov na nástenke, pozývaním zástupcov stredných škôl do tried ZŠ, navštevovanie DOD na vybraných SŠ. Zákonných zástupcov informovala o možnostiach ďalšieho štúdia na rodičovských združeniach v októbri a v januári individuálnymi konzultáciami.. Výchovná poradkyňa pravidelne zabezpečovala zber informácií o záujme žiakov pre ŠVS a odoslanie prihlášok na stredné školy v určených termínoch. Výchovná poradkyňa aktualizovala údaje o žiakoch 4, 5., 8. a 9. ročníka pre ŠVS v programe Proforient a pripravila podklady pre Testovanie 5 a Testovanie 9.

V rámci ďalšieho poradenstva výberu SŠ konzultovala vhodnosť umiestnenia žiakov so ŠVVP do SŠ s poradenskými zariadeniami.

Prebehla implementácia prvkov zo vzdelávania VUDPAP, ikigai metódou – pre 9. ročníky.

**V septembri** bol vypracovaný plán práce výchovného poradcu. Informovali sme žiakov a rodičov ohľadom štúdia na stredných školách prostredníctvom internetovej stránky školy, nástenky o výbere povolania, prebehla kontrola a doplnenie údajov v programe Proforient. Bola založená evidencia pre Testovanie 5, Testovanie 9 a následne spracovaná a odoslaná do výpočtového strediska.

**V októbri** prebiehali stretnutia s deviatakmi, individuálne aj skupinové, bližšie informácie o možnostiach štúdia na SŠ a priebehu prijímacieho konania na stredné školy boli sprostredkované rodičom prostredníctvom Edupage. Informácie o možnostiach ďalšieho štúdia boli sprostredkované aj žiakom 8. a 5. ročníkov. Prebehlo informačné stretnutie k možnostiam ďalšieho štúdia na RZ.

**V novembri** sme konzultovali so zákonnými zástupcami žiakov, ktorí plnia 9. rok povinnej školskej dochádzky v nižších ročníkoch, o ďalších možnostiach pokračovania štúdia. Prebehlo testovanie profesijných predpokladov (2. časť – osobnostná a záujmová časť) v spolupráci s CPPPaP Mgr. Máriou Stykovou a jeho vyhodnotenie prostredníctvom individuálnych konzultácií so žiakmi a rodičmi prostredníctvom ZOOMu vzhľadom na Covid-opatrenia. Zberali a odosielali sa podklady k **Testovaniu 5 a 9.**

**V** **decembri** sme informovali o predpokladanom konaní DOD na SŠ, ktoré sa už konali výlučne prezenčne. však kvôli pandémii nekonali v priestoroch SŠ. SŠ nahrádzali osobné DOD virtuálnymi DOD. Naďalej prebiehali konzultácie v zmysle kariérovej výchovy a poradenstva žiakom 8. a 9. ročníka. Evidovali sme zber informácii o predbežnom záujme štúdia na SŠ.

**V januári** boli aktualizované údaje v programe Proforient . Zároveň bolo po importe údajov zo ŠVS možné zistiť simuláciu poradia žiakov na SŠ, na ktoré sa hlásili, podľa prospechu. So žiakmi 9. ročníka sme konzultovali aktuálny záujem o študijné odbory, ich prospech v 1. polroku 2022/2023, kritériá na prijatie na odbory vyžadujúce overenie schopností a talentu. Do systému Proforient boli doplnené údaje o polročnom prospechu žiakov 9. ročníka, aktualizované kontaktné údaje zákonných zástupcov, ktoré budú uvedené na prihláške. Prostredníctvom programu Edupage boli rodičia deviatakov oboznámení s informáciami ohľadom ďalších možností štúdia na SŠ, s časovým harmonogramom prijímacieho konania, s kritériami prijímacieho konania na SOŠ a gymnáziách. 20.1.2023 sa výchovná poradkyňa zúčastnila pracovnej porady výchovných poradcov organizovanej CPPPaP v B. Bystrici – onlie forma, kvôli prerábaniu priestorov v CPP.

**Vo februári** smeaktualizovali údaje v Proforiente a odoslali export údajov na ŠVS v Banskej Bystrici s polročnými známkami žiakov 9. a 8. ročníka. Zároveň bol zaslaný export do ŠVS z Proforientu ohľadom spracovania pre 8ročné gymnáziá (1 prihláška žiakov 5. ročníka). Žiaci absolvovali DOD na SOŠ Spojená v B. Bystrici, na SOŠ a SPŠ v Kremničke, na gymnáziách – GJGT, GAS, SOŠ Informačných technológií a na Strednej zdravotníckej škole.

**V marci** sme po importe anonymnej databázy na simuláciu poradia žiakov na zvolených SŠ žiakov 9. ročníka oboznámili s aktuálnym poradím. Priebežne sme aktualizovali údaje v Proforiente, konzultovali s rodičmi žiakov, aj ohľadom žiakov so ŠVVP. Realizovali sme v spolupráci s preventistkou PZ SR stretnutie vybraných tried 2. stupňa besedu o kyberšikane. Do 20.3.2022 zákonní zástupcovia podávali prihlášky na SŠ prostredníctvom Edupage. Túto elektronickú formu podávania prihlášok využili takmer všetci žiaci – len 1 žiačka 9. ročníka a žiak 5. ročníka využili papierovú formu podávania prihlášok na SŠ.

**V apríli** sa uskutočnilo Testovanie 9 (6. 4. 2022). Konzultácie ohľadom výberu štúdia na stredných školách prebiehali v tomto období intenzívne, a to prostredníctvom mailových a telefonických konzultácií s rodičmi a žiakmi, takisto aj osobnou formou. Konzultácie touto formou prebiehali aj so strednými školami – najmä SOŠ v Banskej Bystrici – telefonické konzultácie ohľadom prihlášok a možnostiach štúdia na vybraných SŠ a následné podávanie informácií rodičom žiakov.

**V máji** prebehla aktualizácia dát o žiakoch do programu Proforient - prihlášky na SŠ. Konzultovali sme so strednými školami a rodičmi žiakov prípadné nejasnosti v zasielaní pozvánok na prijímacie pohovory. Rodičov sme informovali o postupe pri zápise na SŠ, príp. pri podaní odvolania proti neprijatiu na SŠ. Dňa 11.5.2022 boli rodičia informovaní o prijúmacom pokračovaní na stredných školách a o ďalšom postupe – odvolacie konanie, termíny odosielania prihlášok na 2. kolo prijímacích skúšok a dátumy 2. kola prijímacích skúšok. 18.5.2022 sa uskutočnil celoslovenské Testovanie 5. 24 a 25.5.2022 sa v spolupráci s CPPPaP uskutočnilo testovanie žiakov 2. ročníka, ktorí prejavili záujem navštevovať v 3. ročníku triedu so športovým zameraním.

**V júni** výchovná poradkyňa informovala žiakov o 2. kole SŠ, ktorí neuspeli v 1. kole. Konzultácie prebiehali aj so školami, ktoré ponúkali žiakom podať prihlášku do 2. kola. Prebehla kontrola prihlášok odoslaných do 2. kola prostredníctvom Edupage. Oproti minulému školskému roku prebehla zmena so zápisnými lístkami pre SŠ – zápisné lístky neboli strednými školami vyžadované, pretože záujem žiaci potvrdzovali elektronicky. Do 15. júna sme v súlade s novou legislatívou zisťovali záujem žiakov 4. ročníka o štúdium na osemročných gymnáziách, záujem o 8 ročné gymnázium v tomto školskom roku neprejavil ani jeden žiak štvrtého ročníka, preto sme do ŠVS odosielali potvrdenie školy o tejto skutočnosti.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Rozmiestnenie žiakov ZŠ do stredných škôl v školskom roku 2022/ 2023** | | | | | | | | | | |
| **Rozmiestnenie žiakov 9. ročníka** | | | | | | |  |  |  |  |
| |  |  |  |  | | --- | --- | --- | --- | |  | Spolu | Chlapci | Dievčatá | | Gymnáziá | 7 | 1 | 6 | | Športové | 2 | 1 | 1 | | umelecké školy/konzervatóriá | 2 | 0 | 2 | | Zdravotnícke a veterinárne | 5 | 0 | 5 | | ekonomické, hotelové, obchodné | 5 | 2 | 3 | | Technické | 10 | 7 | 3 | | Služby | 6 | 5 | 1 | | Lesníctvo | 2 | 1 | 1 | | Spolu: | **39** | **17** | **22** | | | |  |  |  |
| **Rozmiestnenie žiakov 8. ročníka** | | | | |  |
| |  |  |  |  | | --- | --- | --- | --- | | SŠ | Spolu | Chlapci | Dievčatá | | Bilingválne gymnázium | 3 | 3 | 0 | | Spolu | **3** | **3** | **0** | |  |  |
|  |  |  |

**Rozmiestnenie žiakov 5. ročníka**

|  |  |  |  |
| --- | --- | --- | --- |
| 5.ročník | Spolu | Chlapci | Dievčatá |
| 8.r.GYM | **1** | **1** | **0** |

**Rozmiestnenie žiakov 6. ročníka (z dôvodu ukončenia PŠD)**

|  |  |  |  |
| --- | --- | --- | --- |
| 5.ročník | Spolu | Chlapci | Dievčatá |
| SOŠ + OUI | **2** | **2** | **0** |

Z našej ZŠ odchádza celkovo **45** žiakov.